Piesnik piesnima
Isprazne me piesni, kad vas tko upita
   tko s vami tač biesni i toli mahnita,
rec'te mu : jedan lud u mlada sva doba
   ne znajuć' što je trud, ne misleć' do groba ;
ispraznos' da mu moć da bude kazati
   ljuvenu svu nemoć, ku bi im'o tajati.
San, grlo, pitje, las piesni mu gojiše,
   oni im daše vlas' i krila staviše.
Eto se kaje sad, nu time ne vrati
   toj brieme on nikad ke ludo potrati ;
er tašte za piesni ne ima platu inu
   neg' samo boljezni za svoju krivinu.
I pozna najposlie da liepos' taj mila
   u sebi drugo nije neg' zemlja i gnjila.

Ivan Bunić Vučić
Pjesme (Bunić Vučić)